Raġel Russu ġie ċċertifikat mejjet wara li ntlemaħ wiċċu ‘l isfel fil-baħar fil-bajja ta’ San Ġorġ, San Ġiljan għall-ħabta tas-6.10 p.m. Ir-raġel li għandu 65 sena, ittella’ mill-baħar minn xi nies li f’dak il-ħin kienu fl-akkwati. Minn iktar stħarriġ irriżulta li xi ħin qabel ir-raġel kien qiegħed jgħum fl-istess bajja.  Il-kawża tal-mewt għadha mhux magħrufa. Bil-każ ġiet infurmata l-Maġistrat tal-Għassa Dr D Clarke LL.D li ħatret diversi esperti sabiex jassistuha fl-inkjesta. L-investigazzjonijiet tal-Pulizija għadhom għaddejjin.